หุ้นกลุ่มพลังงานกด SET ภาคบ่ายรูดหนัก! หลุดแนวรับ 1,690 จุด
หุ้นกลุ่มพลังงานกด SET ภาคบ่ายรูดหนัก! หลุดแนวรับ 1,690 จุด โดย ณ เวลา 14.55 น. อยู่ที่ระดับ 1,689.98 จุด ลบ 12.65 จุด หรือ 0.74% สูงสุดที่ 1,701.01 จุด ต่ำสุดที่ 1,689.06 จุด ด้วยมูลค่าซื้อขาย 3.73 หมื่นล้านบาท
15 พ.ย. 2560

ผู้สื่อข่าวรายงานว่า ดัชนีตลาดหลักทรัพย์ ณ เวลา 14.55 น. อยู่ที่ระดับ 1,689.98 จุด ลบ 12.65 จุด หรือ 0.74% สูงสุดที่ 1,701.01 จุด ต่ำสุดที่ 1,689.06 จุด ด้วยมูลค่าซื้อขาย 3.73 หมื่นล้านบาท

ด้านนายธวัชชัย อัศวพรไชย รองกรรมการผู้จัดการ บล.เอเอสแอล เปิดเผยว่า ตลาดหุ้นไทยเข้านี้แกว่งตัวลงตามทิศทางตลาดหุ้นต่างประเทศที่กังวลความล่าช้าของมาตรการปฎิรูปภาษีของสหรัฐฯ และราคาน้ำมันดิบที่ปรับลงแรงกดดันหุ้นกลุ่มพลังงาน
อย่างไรก็ตาม บริษัทจดทะเบียนสิ้นสุดการประกาศผลประกอบการไตรมาส 3/60 ซึ่งไม่ได้เป็นปัจจัยกดดันตลาดเหมือนช่วงก่อนหน้า ส่งผลให้แนวโน้มระยะสั้นมีโอกาสที่จะปรับตัวยืนได้ที่แนวรับหลัก 1,690 ขณะที่แนวต้านอยู่ที่ 1,711 ทั้งนี้ ตลาดยังคาดหวังเม็ดเงิน LTF และ RMF ที่จะเข้ามาซื้อ ขณะที่กลุ่มพลังงานและกลุ่มสื่อสารที่ปรับลงเป็นโอกาสของการตั้งรับเพื่อเล่นรอบ
นักลงทุนยังจับตาการเปิดเผยข้อมูลเศรษฐกิจสำคัญของสหรัฐหลายรายการในช่วงค่ำวันนี้ตามเวลาในไทย ได้แก่ ดัชนีภาคการผลิต (Empire State Manufacturing Index) เดือนพ.ย.จากธนาคารกลางสหรัฐ (เฟด) สาขานิวยอร์ก, ยอดค้าปลีกเดือน ต.ค., ดัชนีราคาผู้บริโภค (CPI) เดือนต.ค., สต็อกสินค้าคงคลังภาคธุรกิจเดือน ก.ย. และสต็อกน้ำมันรายสัปดาห์จากสำนักงานสารสนเทศด้านพลังงานสหรัฐ (EIA)
 
สำหรับหุ้นที่กดดัชนี 10 อันดับแรกมีดังนี้
